gl hbs_lat gl gl gl gl gl it gl gl gl en fi gl gl gl gl gl gl gl gl gl it gl gl gl en fi gl gl gl gl es en gl gl gl gl gl gl es es pt es gl pt gl gl pt de es es gl pt es en es es it gl en gl gl gl gl gl fr gl es es gl es es it gl gl nn en es ca pt hu gl en gl es gl es uk gl gl gl es gl en gl gl gl gl gl pt gl gl gl en fi gl gl gl gl
Finalistas Premios Martín Códax da Música 2019
A Asociación Músicas ao Vivo fixo pública a lista dos finalistas da 6ª edición dos PREMIOS MARTÍN CÓDAX DA MÚSICA nun acto que se celebrou, como cada ano, nas instalacións das Bodegas Martín Códax, en Cambados coa presenza da presidenta de MÚSICAS AO VIVO (MAV), Sonia Lebedynski; o director da Axencia das Industrias Culturais (AGADIC), Jacobo Sutil; o deputado de Cultura da Deputación de Pontevedra, Xosé Leal; a alcaldesa de Cambados, Fátima Abal; a concelleira da cidade de Pontevedra, Carmen Fouces e o presidente das Bodegas Martín Códax, Xoan Allegue.
Os proxectos finalistas foron escollidos polas socias e socios de MÚSICAS AO VIVO mediante votación online entre un total de 442 proxectos inscritos: 391 grupos, 11 salas, 25 festivais e 15 espazos de comunicación musical.
Agora será un xurado, integrado por profesionais da música nos ámbitos da interpretación, a industria, a formación, as salas e a comunicación, o que decidirá os proxectos premiados en cada unha das categorías. Este xurado, que taménfará as súas escollas a través do sistema de votación online da web www.premiosmartincodaxdamusica.com, será secreto e os nomes das persoas que o integran non se farán públicos ata finalizar o proceso. Os proxectos premiados coñeceranse o 8 de maio no transcurso da Gala de Entrega de Premios que terá lugar un ano mais no Pazo da Cultura de Pontevedra. Este é o listado dos 54 proxectos nomeados que optarán a recibir algún galardón na gala dos VI Premios MARTÍN CÓDAX DA MÚSICA:
CLÁSICA/CONTEMPORÁNEA: Adrián Saavedra / Son Trío / Tangata & Orquestra Clásica de Vigo
MÚSICA TRADICIONAL GALEGA E FOLQUE: Tanxugueiras / Os d’Abaixo / Habelas Hainas
MÚSICAS DO MUNDO Marcos Teira ‘Nós’/Oîma /Turma Caipira
MÚSICA INFANTIL: Xoan Curiel e a Banda do Verán / Concerto Punkinfantil /Olga Brañas
MÚSICA ELECTRÓNICA Baiuca / Cintaadhesiva /Músculo
METAL Raiba /Nao /Cabodano
REGGAE/SKA/MESTIZAXE García Mc & Nación Quilombo /Banda Crebinsky /The Turre’s Band
ORQUESTRAS/GRUPOS/MÚSICA DE VERBENA Los Satélites/ América de Vigo / Timparrantela
BLUES/FUNK/SOUL: Carmen Rey /Vudú /Carla Green & The Demons
CANCIÓN DE AUTOR A Banda da Loba/MJ Pérez /Su Garrido Pombo
COROS E GRUPOS VOCAIS Zoelas /Sisters in the House /Ejazz
JAZZ/MÚSICAS IMPROVISADAS: Xacobe Martínez Antelo Trío / Xosé Miguelez – Ontology /Pablo Castaño Quartet Quartet feat. Ugia Pedreira
FESTIVAIS: Nigranjazz / Festival de Pardiñas / Jazz de Ría
SALAS A Arca da Noe / Sala Mardi Gras/El Contrabajo Club
ESPAZOS DE COMUNICACIÓN MUSICAL: Diario Cultural-RG / Músicas Galegas Ilustradas / Lume na Palleira-RG
Ao remate do acto, o presidente das Bodegas Martín Códax, Xoan Allegue, destacou que "é unha honra dar o noso nome a estes premios que se consolidan nesta 6ª edición e que se convertenna gran festa da música galega e na oportunidade para visibilizar e recoñecer o traballo de toda a comunidade musical". Allegue valorou a implicación das bodegas nestes premios como “unha aposta na que debemos estar unidas as empresas privadas e as administración públicas, comprometidas na difusión e fomento da nosa cultura”.
A presidenta de Músicas ao Vivo, Sonia Lebedynski, agradeceu“a implicación das músicas e músicos galegos unha vez máis nesta edición na que logramo sreunir a 442 proxectos o que demostra o indiscutible potencial musical de Galicia, afianzando a MAV como a casa común das músicas e músicos galegos”. A voceira de MAV asegurou que “o espírito de comunidade, de sector estratéxico, de familia, de industria, de riqueza, de colectivo, emana outra vez máis nestes premios” e resaltou “o esforzo da nova directiva por tratar de lograr uns premios onde todo o mundo se sinta representado” e “o traballo por favorecer a visibilidade da música galega en cada unha das súas formulas tan diversas”.
Ao encontro asistiu tamén o director da Agadic, JacoboSutil, que felicitou a todos os finalistas e reiterou o apoio da Xunta de Galicia a esta iniciativa da Asociación Músicas ao Vivo, “por canto supón de incentive para o exercicio musical e de visibilidade para o conxunto do sector”. A Deputación de Pontevedra, a través do seu delegado de Cultura, Xosé Leal, manifestou que “neste Ano da Música, a Deputación quere poñer o foco na visibilización do talento musical que atesoura o noso país, e que vai na liña da visibilización que tamén se fai desde este certame”. Pola súa parte, o Concello de Pontevedra, representado pola súa concelleira de Cultura, Carmen Fouces, aproveitou a ocasión para manifestar a súa gran satisfacción por ser anfitrión/as da gala de entrega de premios que se celebrará o mércores 8 de maio no Pazo da Cultura de Pontevedra, “onde vos agardamos para acompañar a todos os proxectos finalistas e seguir rendéndolle o recoñecemento que a música ao vivo galega merece”.
Na gala, ademais dos 18 proxectos premiados que sairán desta lista de finalistas, entregarase tamén o Premio Honorífico Músicas Ao Vivo ao músico Carlos Barruso, en homenaxe a “un compañeiro e personalidade clave para entender a evolución da música moderna en Galicia. Un profesional impecable e xeneroso, cun talento colosal que influenciou e segue influenciando a moitas xeracións de músicas e músicos”.
Suscríbete ó noso boletín
Fixo: 886 11 36 75
Móbil: 622 894 525
Clica aquí para contatar por email
Alcabre Viña Grande, 5 – 36212 Vigo (Pontevedra)
Local 23 - Galerías Gran Vía - Avda. Gran Vía, 176 - 36211 Vigo – Pontevedra
© Copyright 2018 by Músicas ao Vivo
Inicio de sesión Rexistro
Accede ¿Olvidaches a contraseña?
Inicio de sesión Rexistro
Inicio de sesión Rexistro
Recibe un novo contrasinal Rexistro
Mediante o acceso á web, aceptas de xeito expresa que podamos usar este tipo de cookies nos teus dispositivos. Clica aquí para máis información